Diari Oficial de la Generalitat Valenciana


Sumari del DOGV 9436, del 27-09-2022 (2022/8630)

Informació pública de l'expedient de revisió de l'autorització ambiental integrada número 165/AAI/CV, atorgada a Huevos Alto Turia, SA, d'una explotació avícola situada en el terme municipal de Tuéjar, per a l'adaptació a que s'arreplega en el document de conclusions de millors tecnologies disponibles (MTD) per al sector de la cria intensiva d'ocells de corral.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9436

Data del DOGV
:   27-09-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/8630


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió de l'autorització ambiental integrada número 165/AAI/CV, atorgada a Huevos Alto Turia, SA, d'una explotació avícola situada en el terme municipal de Tuéjar, per a l'adaptació a que s'arreplega en el document de conclusions de millors tecnologies disponibles (MTD) per al sector de la cria intensiva d'ocells de corral. [2022/8630]  
  
En el DOUE del 21 de febrer de 2017 es publica la Decisió d'execució (UE) 2017/302, de la Comissió, de 15 de febrer de 2017, per la qual s'estableixen les conclusions sobre les millors tècniques disponibles (MTD) en el marc de la Directiva 2010/75/UE, del Parlament Europeu i del Consell, respecte a la cria intensiva d'ocells de corral o de porcs.  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 026/21 IPPC, relatiu a Huevos Alto Turia, SA, que té com a objecte la revisió de l'autorització ambiental integrada d'una explotació porcina d'engreix.  
· Titular: Huevos Alto Turia, SA.  
· Emplaçament: parcel·les 482, 484, 490, 491,492, 630, 646 i 530 del polígon 10 del terme municipal de Tuéjar (València).  
· Capacitat: l'explotació avícola disposa actualment d'autorització ambiental integrada per a 150.000 places de gallines ponedores en 8 naus.  
· Documentació: quadre resum i memòria descriptiva d'implantació de les millors tècniques disponibles del sector aus de corral.  
  
Cosa que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i persones interessades les al·legacions que estimen convenients.  
Durant aquest termini, les persones interessades podran examinar la documentació relativa al mencionat expedient en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç de la qual és el següent:  
https://agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 20 de setembre de 2022.- El director general de Qualitat i Educació Ambiental: Joan Piquer Huerga.